
Татарстан Республикасында өлешләп төзүнең проблемалы объектлары 164 күп фатирлы торак йорт исәбенә керә, алар быел коммерциячел торак төзелеше линиясе буенча тапшырылырга тиеш. Әлеге объектларны төзү республикада хәзер актив алып барыла. Бу йортларның гомуми мәйданы 1 млн. 265 мең кв. м тәшкил итә.

Бүгенге көндә 59 күп фатирлы торак йорт төзелгән (мәйданы 309 мең кв.м, бу планның 24%ы). Шул исәптән Әлмәттә – 3, Югары Осланда – 3, Биектау районында – 2, Алабугада – 1, Зеленодольскта – 2, Лаешта – 1, Чаллыда – 15, Питрәчтә – 25, Казанда – 7.

Тагын 105 йортның әзерлек дәрәҗәсе түбәндәгечә: 46 йорт әзер диярлек; 37 йорт уртача әзерлектә (30% -70%); 22 йортның өчтән бер өлеше әзер (0% -30%).

Социаль ипотека программасы буенча 280 мең кв. м. га исәпләнгән 161 йорт тапшырылырга тиеш. Шул исәптән Арчада – 1, Актанышта – 4, Алексеевскида – 2, Әлки районында – 1, Балтачта – 1, Бөгелмәдә – 1, Югары Осланда – 1, Зеленодольскта – 1, Казанда – 2, Менделеевскда – 1, Чаллыда – 1, Түбән Камада – 2, Яңа Чишмәдә – 4, Нурлатта – 3, Сабада – 13, Тәтештә – 1 йорт.

Тагын 75 йорт (мәйданы 71,3 мең кв. м) әзер диярлек.

Шәхси торак төзелеше линиясе буенча 8 330 йортны тапшырырга кирәк. Биредә еллык план яртылаштан артык үтәлгән: 4 721 йорт (планның 57%ы) тапшырылган.

Шулай итеп, 2021 елда 2 млн. 670 мең кв. м торак төзелергә тиеш. Тулаем план 38,3%ка үтәлгән (1 022,2 мең кв. м). Бу узган ел белән чагыштырганда 112% тәшкил итә.

Аерым категория гражданнарны торак белән тәэмин итү программаларын гамәлгә ашыру дәвам итә. 2021 елда шундый 4 категориягә 741 гаилә керә.

Ятим балаларга 636 торак урын тапшырылырга тиеш.

ТР Дәүләт торак фонды белән электрон сату нәтиҗәләре буенча 10 муниципаль берәмлектә (Әлмәт - 18, Актаныш районы - 4, Әтнә районы - 1, Балтач районы - 4, Югары Ослан районы - 6, Түбән Кама - 28, Яңа Чишмә районы - 4, Сарман районы - 1, Ютазы районы - 1, Казан - 73) 140 торак бина сатып алу өчен ике дәүләт контрактына кул куелган.

Инде бу айда 49 яшь гаилә торак өчен субсидия алырга тиеш. Әлеге категория вәкилләре яшәгән муниципалитетларга төзелгән килешүләр кысаларында гаиләләргә субсидияләр түләү өчен бюджет акчалары күчерелгән.

Биш һәм аннан күбрәк бала тәрбияләүче күп балалы гаиләләрне торак белән тәэмин итү программасы буенча финанслау лимиты тулысынча бүленгән. Муниципалитетларга кыска вакыт эчендә Дәүләт торак фонды базасына алучыларның мәгълүматларын йөкләргә кирәк. Быел программада 47 күп балалы гаилә катнаша.

Ниһаять, быел торак алучының 9ы мәҗбүри күченүчеләр, чернобыльчеләр һәм Ерак Төньяктан күченүчеләр категориясенә керә. Хәзерге вакытта 4 сертификат рәсмиләштерелгән инде.

Нотыкчы шулай ук быел дәүләт программалары һәм илкүләм проектлар кысаларында тапшырыла торган социаль-мәдәни өлкә төзелеше буенча чараларны гамәлгә ашыру турында да хәбәр итте. Шулай итеп, авыл җирлекләре башкарма комитетларының (советларының) биналарын (урыннарын) төзү программасы буенча төзелә торган объектларда төзү-монтаж эшләре 24%ка башкарылган. Быел программа кысаларында барлыгы 13 объект тапшырыла. Чистай РҮХ бинасы 31% ка әзер – бу быел медицина стационарларын төзү программасына кертелгән бердәнбер объект (2 атна эчендә динамика – 6,51 %).

Республикада сәламәтлек саклауның беренчел звеносын камилләштерү буенча масштаблы эш дәвам итә. Быел 42 блоклы фельдшер-акушерлык пункты төзелеше планлаштырылган. Шуларның 8ендә (Лениногорск, Нурлат, Чирмешән, Азнакай, Баулы, Бөгелмә, Зәй, Ютазы районнары) эшкә керешкәннәр.

Шулай ук 4 табиб амбулаториясе төзелергә тиеш. Аларның икесе эшләнә инде.

Спорт корылмаларын төзү программасы 15 объектны үз эченә ала. Шул исәптән, бу – 9 универсаль спорт мәйданчыгы, шуларның 4се төзелә инде.

Блоклы модульле чаңгы базаларын төзү буенча эшләр 53%ка башкарылган. Быел шундый 2 база гына тапшырылырга тиеш, шуларның берсе инде төгәлләнгән (Апас районы).

Подрядчылар 2021 ел программасына кертелгән барлык 4 ябык футбол манежын төзүгә керештеләр (Әлмәт, Бөгелмә, Зәй, Чистай районнары). Әлегә планлаштырылган эш күләменең 3%ы үтәлгән.

Сыер абзарлары һәм сарык фермалары төзү программасы шулай ук республикада тормышка ашырыла. Программага кертелгән 7 объектның 2сендә – Ютазы һәм Кукмара районнарында эшләр бара. Ютазыда эшләр 70%ка үтәлгән, Кукмара районында объект буенча - 4%, 2 атна эчендә динамика 2,10% тәшкил итә.

Силос-сенаж траншеяларын төзү программасы буенча 67 объектны тапшыру каралган, шуларның 4се инде тәмамланган (3 объект Актаныш районында, 1се - Тукай районында). Тагын 10 объектта эшләр актив алып барыла (Саба, Тукай, Ютазы, Актаныш районнары). Программа кысаларында төзелеш-монтаж эшләренең гомуми күләме 22%ка бәяләнә.

«Торак» федераль проекты («Арт-Сити» торак комплексында, Казан) буенча 1,5 мең урынга исәпләнгән мәктәп 96,7%ка әзер.

«Торак» һәм «Хатын-кызлар мәшгульлегенә ярдәм итү» проектлары кысаларында 16 балалар бакчасы төзелә. Эшләр 31%ка башкарылган (2 атна эчендә динамика 4,04%).

«Балалар сәламәтлеген үстерү» федераль проекты буенча Балалар Республика клиник хастаханәсе территориясендә балалар онкологиясе, гематология һәм хирургия үзәген төзү дәвам итә. Объектның әзерлек дәрәҗәсе 72%ка бәяләнә.

«Спорт – тормыш нормасы» федераль проекты буенча Кукмара шәһәрендә универсаль спорт залы төзелә, эшләр күләме 53,8%ка үтәлгән.

ТР Дәүләт төзелеш күзәтчелеге ел башыннан бирле 488 тикшерү үткәргән. Аларның нәтиҗәләре буенча 2 млн.740 мең сумлык карарлар чыгарылган. Үз көчләре белән 648 тикшерү үткәрелгән. Ел башыннан алып 4 ай эчендә ДТКИ 437 тикшерү үткәргән.

Нотыкчы 28 апрельдә Бөтендөнья хезмәтне саклау көне билгеләп үтелүен искә төшерде. Хезмәтне саклау өлкәсендә белгечләр, линия хезмәткәрләре, һөнәри берлекләр комитетлары рәисләре катнашында имгәнүләрне профилактикалауга юнәлдерелгән тематик чаралар барлык муниципаль районнарда да узган.

Республикада 2021 елның 1 апреленнән 31 маена кадәр үткәрелә торган санитар-экологик ике айлык кысаларында тикшерүләр үткәрелә. Апрель аенда ТР Дәүләт төзелеш күзәтчелеге инспекциясе тарафыннан 196 тикшерү уздырылган, аларның нәтиҗәләре буенча 30 хокук бозу очрагы ачыкланган. 33 беркетмә төзелгән; 17 юридик һәм вазыйфаи зат административ җаваплылыкка тартылган, штрафларның гомуми суммасы 666 мең сум тәшкил итә.
Татарстан Республикасында социаль ипотека программасы буенча пландагы 161 йортның 39ы төзелгән